**TOČKA 3.**

**PRIJEDLOG**

Na temelju članka 12. Zakona o zaštiti od svjetlosnog onečišćenja („Narodne novine“ br. 14/19), članaka 25. i 100. Statuta Općine Križ („Glasnik Zagrebačke županije“ br. 11/21, 57/23 i 25/25) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na \_\_\_\_ sjednici održanoj dana\_\_\_\_. \_\_\_\_\_ 2026. godine donijelo je

**ODLUKU**

**o donošenju Plana rasvjete Općine Križ**

Članak 1.

Općinsko vijeće Općine Križ donosi Plan rasvjete Općine Križ.

Članak 2.

Plan rasvjete Općine Križ sastavni je dio ove Odluke.

Članak 3.

Ova Odluka i Plan rasvjete Općine Križ stupaju na snagu osmi dan od dana objave u Glasniku Zagrebačke županije.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA:

URBROJ:

Križ,

PREDSJEDNIK OPĆINSKOG VIJEĆA

OPĆINE KRIŽ:

Zlatko Hrastić

**TOČKA 4.**

**PRIJEDLOG**

Na temelju članka 95. Zakona o komunalnom gospodarstvu („Narodne novine“ br. 68/18, 110/18, 32/20 i 145/24), članaka 25. i 100. Statuta Općine Križ („Glasnik Zagrebačke županije“ br. 11/21, 57/23 i 25/25) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21) Općinsko vijeće Općine Križ na \_\_\_. sjednici održanoj dana \_\_\_\_\_\_\_\_\_\_. godine donijelo je

**ODLUKU**

**O KOMUNALNOJ NAKNADI**

**I. OPĆE  ODREDBE**

Članak 1.

Ovom Odlukom utvrđuju se svrha komunalne naknade, obveznici i obveza plaćanja komunalne naknade, područja zona u Općini Križ u kojima se naplaćuje komunalna naknada, koeficijenti zona (Kz), koeficijenti namjene (Kn), postupak obračuna i odredbe vezane uz plaćanje komunalne naknade, nadležnost i postupak za donošenje rješenja o komunalnoj naknadi, opći uvjeti i razlozi za oslobađanje od plaćanja komunalne naknade i drugo.

**II. SVRHA KOMUNALNE NAKNADE**

Članak 2.

Komunalna naknada je novčano javno davanje koje se plaća za održavanje komunalne infrastrukture.

Komunalna naknada je prihod proračuna Općine Križ koji se koristi za financiranje održavanja i građenja komunalne infrastrukture, a može se na temelju odluke Općinskog vijeća Općine Križ koristiti i za financiranje građenja i održavanja objekata predškolskog, školskog, zdravstvenog i socijalnog sadržaja, javnih građevina sportske i kulturne namjene te poboljšanja energetske učinkovitosti zgrada u vlasništvu jedinice lokalne samouprave, ako se time ne dovodi u pitanje mogućnost održavanja i građenja komunalne infrastrukture.

U slučaju nastupanja posebnih okolnosti koje podrazumijevaju događaj ili određeno stanje koje se nije moglo predvidjeti i na koje se nije moglo utjecati, a koje ugrožava život i zdravlje građana, imovinu veće vrijednosti, znatno narušava okoliš, narušava gospodarsku aktivnost ili uzrokuje znatnu gospodarsku štetu, o čemu posebnu odluku donosi ministar nadležan za graditeljstvo, Općinsko vijeće Općine Križ može odlukom osloboditi obveznike plaćanja komunalne naknade za poslovni prostor i građevinsko zemljište koje služi obavljanju poslovne djelatnosti djelomično ili u potpunosti dok traju te okolnosti.

U slučaju nastupanja posebnih okolnosti iz stavka 3. ovoga članka Općinsko vijeće Općine Križ može odlukom odrediti da se dio naplaćenih sredstava komunalne naknade koristi i za druge namjene različite od namjena propisanih stavkom 2. ovoga članka.

Članak 3.

Komunalna naknada plaća se za:

1. stambeni prostor,
2. poslovni prostor,
3. garažni prostor,
4. građevinsko zemljište koje služi obavljanju poslovne djelatnosti,
5. neizgrađeno građevinsko zemljište.

Komunalna naknada plaća se za nekretnine iz stavka 1.ovoga članka koje se nalaze na području na kojem se najmanje obavljaju komunalne djelatnosti održavanja nerazvrstanih cesta i održavanja javne rasvjete te koje je opremljeno najmanje pristupnom cestom, niskonaponskom električnom mrežom i vodom prema mjesnim prilikama te čini sastavni dio infrastrukture Općine Križ.

Građevinskim zemljištem koje služi obavljanju poslovne djelatnosti smatra se zemljište koje se nalazi unutar ili izvan granica građevinskog područja, a na kojemu se obavlja poslovna djelatnost.

Neizgrađenim građevinskim zemljištem smatra se zemljište koje se nalazi unutar građevinskog područja na kojemu se u skladu s propisima kojima se uređuje prostorno uređenje i gradnja mogu graditi zgrade stambene ili poslovne namjene, a na kojemu nije izgrađena zgrada ili na kojemu postoji privremena građevina za čiju izgradnju nije potrebna građevinska dozvola. Neizgrađenim građevinskim zemljištem smatra se i zemljište na kojemu se nalazi ruševina zgrade.

Članak 4.

Komunalna naknada naplaćuje se u svim naseljima na području Općine Križ.

**III.** **OBVEZNICI PLAĆANJA KOMUNALNE NAKNADE**

Članak 5.

Komunalnu naknadu plaća vlasnik, odnosno korisnik nekretnine iz članka 3. ove Odluke.

Korisnik nekretnine iz prethodnog stavka ovog članka plaća komunalnu naknadu:

* ako je na njega obveza plaćanja komunalne naknade prenesena pisanim ugovorom
* ako nekretninu koristi bez pravne osnove ili
* ako se ne može utvrditi vlasnik.

Vlasnik nekretnine solidarno jamči za plaćanje komunalne naknade ako je obveza plaćanja te naknade prenesena na korisnika nekretnine pisanim ugovorom.

**IV. OBVEZA PLAĆANJA KOMUNALNE NAKNADE**

Članak 6.

Obveza plaćanja komunalne naknade nastaje:

* danom izvršnosti uporabne dozvole odnosno danom početka korištenja nekretnine koja se koristi bez uporabne dozvole
* danom sklapanja ugovora kojim se stječe vlasništvo ili pravo korištenja nekretnine
* danom pravomoćnosti odluke tijela javne vlasti kojom se stječe vlasništvo nekretnine
* danom početka korištenja nekretnine koja se koristi bez pravne osnove.

Obveznik plaćanja komunalne naknade dužan je u roku od 15 dana od dana nastanka obveze plaćanja komunalne naknade, promjene osobe obveznika ili promjene drugih podataka bitnih za utvrđivanje obveze plaćanja komunalne naknade (promjena obračunske površine nekretnine ili promjena namjene nekretnine), prijaviti upravnom tijelu nadležnom za komunalno gospodarstvo Općine Križ, nastanak te obveze odnosno promjenu tih podataka.

Ako obveznik plaćanja komunalne naknade ne prijavi obvezu plaćanja komunalne naknade, promjenu osobe obveznika ili promjenu drugih podataka bitnih za utvrđivanje obveze plaćanja komunalne naknade u propisanom roku, dužan je platiti komunalnu naknadu od dana nastanka obveze.

**V. UTVRĐIVANJE PODRUČJA ZONA I KOEFICIJENTA ZONE (Kz)**

Članak 7.

Područja zona u Općini Križ određuju se na temelju ukupne komunalne opremljenosti lokacije gdje se nekretnina nalazi izraženo putem bodova kako slijedi:

|  |  |
| --- | --- |
| Komunalna opremljenost lokacije | Broj bodova |
| 1. Kameni put | 1 |
| 2. Asfaltirana cesta | 2 |
| 3. Pješačka staza | 2 |
| 4. Niskonaponska električna mreža | 1 |
| 5. Javna rasvjeta | 1 |
| 6. Javna odvodnja | 5 |
| 7. Javna vodoopskrba | 4 |
| 8. Plinovod (distributivna mreža) | 3 |

Na području Općine Križ određuju se 4 (četiri) zone.

|  |  |  |
| --- | --- | --- |
| Komunalna opremljenost lokacije  (broj bodova) | ZONA | Koeficijent zone  (Kz) |
| 15-18 | 1 | 1,00 |
| 10-14 | 2 | 0,80 |
| 6-9 | 3 | 0,50 |
| 2-5 | 4 | 0,30 |

**VI. KOEFICIJENT NAMJENE (Kn)**

Članak 8.

Koeficijent namjene ( Kn ) ovisno o vrsti nekretnine i djelatnosti koja se obavlja iznosi za:

|  |  |
| --- | --- |
| VRSTA NEKRETNINE I DJELATNOST | KOEFICIJENT NAMJENE (Kn) |
| - stambeni prostor | 1,00 |
| - stambeni i poslovni prostor koji koriste neprofitne udruge građana | 1,00 |
| - garažni prostor | 1,00 |
| - poslovni prostor za proizvodne djelatnosti (uključuje sve prostore na kojima se nalaze objekti kao otvorena skladišta i manipulativne prostore) | 1,00 |

|  |  |
| --- | --- |
| - poslovni prostor za trgovačke djelatnosti (prodajni prostor i skladišni prostor) | 3,00 |
| - poslovni prostor za usluge smještaja i obavljanja ugostiteljske djelatnosti, osim disco kluba, noćnog kluba, noćnog bara i objekata namijenjenih seoskom turizmu | 3,00 |
| - poslovni prostor za disco klub, noćni klub, noćni bar | 9,00 |
| - poslovni prostor za objekte namijenjene seoskom turizmu | 1,00 |
| - poslovni prostori za: - mjenjačnice, bankarske i dr. financijske djelatnosti  - djelatnost osiguranja osoba i imovine  - djelatnost distribucije i opskrbe el. Energije - djelatnosti proizvodnje i distribucije nafte i plina i benzinske postaje - djelatnost prometa i veza - poštanske i kurirske usluge - kladionice i prodaju igara na sreću  - djelatnosti šumarstva i sječe drva - građevinarstvo - odvjetničke i javno bilježničke usluge - djelatnost zdravstvene zaštite | 10,00 |
| - poslovni prostor za uslužne djelatnosti | 2,00 |
| - ostale djelatnosti | 2,00 |
| - građevinsko zemljište koje služi obavljanju poslovne djelatnosti | 10% pripadajućeg koeficijenta |
| - neizgrađeno građevinsko zemljište | 0,05 |

Članak 9.

Za poslovni prostor i građevinsko zemljište koje služi obavljanju poslovne djelatnosti, kad se poslovna djelatnost ne obavlja više od šest mjeseci u kalendarskoj godini, koeficijent namjene umanjuje se za 50%, ali ne može biti manji od koeficijenta namjene za stambeni prostor odnosno za neizgrađeno građevinsko zemljište.

Za umanjenje obveze iz stavka 1. ovoga članka, obveznik plaćanja komunalne naknade podnosi zahtjev upravnom tijelu Općine Križ nadležnom za poslove komunalnog gospodarstva uz koji obvezno prilaže potvrdu nadležne Porezne uprave kojom dokazuje neobavljanje poslovne djelatnosti.

Za hotele, turistička naselja, kampove i golf igrališta visina godišnje komunalne naknade ne može biti veća od 1,5 % ukupnoga godišnjeg prihoda obveznika komunalne naknade iz prethodne godine ostvarenog u pojedinom hotelu, turističkom naselju, kampu i na golf igralištu za koje se plaća komunalna naknada.

**VII. ODLUKA O ODREĐIVANJU VRIJEDNOSTI BODA KOMUNALNE NAKNADE**

Članak 10.

Općinsko vijeće donosi odluku kojom određuje vrijednost boda komunalne naknade do kraja studenog tekuće godine koja se primjenjuje od 1. siječnja iduće godine.

Vrijednost boda komunalne naknade određuje se u eurima po četvornome metru (m²) korisne površine stambenog prostora u prvoj zoni Općine Križ, a polazište za utvrđivanje vrijednosti boda komunalne naknade je procjena održavanja komunalne infrastrukture iz programa održavanja komunalne infrastrukture uz uzimanje u obzir i drugih predvidivih i raspoloživih izvora financiranja održavanja komunalne infrastrukture.

Ako Općinsko vijeće ne odredi vrijednost boda komunalne naknade do kraja studenog tekuće godine, za obračun komunalne naknade u sljedećoj kalendarskoj godini vrijednost boda se ne mijenja.

**VIII. OBRAČUN I PLAĆANJE KOMUNALNE NAKNADE**

Članak 11.

Komunalna naknada obračunava se po četvornome metru (m²) površine nekretnine za koju se utvrđuje obveza plaćanja komunalne naknade, i to za:

* stambeni, poslovni i garažni prostor po jedinici korisne površine koja se utvrđuje na način propisan Uredbom o uvjetima i mjerilima za utvrđivanje zaštićene najamnine (»Narodne novine«, br. 40/97 i 117/05.)
* građevinsko zemljište koje služi obavljanju poslovne djelatnosti i neizgrađeno građevinsko zemljište po jedinici stvarne površine.

Namjena prostora utvrđuje se prvenstveno na osnovu građevinske dokumentacije, a ako je došlo do naknadnih promjena i drugo, zapisnikom o stvarnom stanju namjene i površini prostora.

Članak 12.

Iznos komunalne naknade po četvornome metru (m²) površine nekretnine utvrđuje se množenjem koeficijenta zone (Kz), koeficijenta namjene (Kn) i vrijednosti boda komunalne naknade (B).

Godišnji iznos komunalne naknade utvrđuje se množenjem površine nekretnine za koju se utvrđuje obveza plaćanja komunalne naknade i iznosa komunalne naknade po četvornome metru (m²) površine nekretnine.

Članak 13.

Obveznici plaćanja komunalne naknade – fizičke osobe, komunalnu naknadu plaćaju u slijedećim rokovima:

|  |  |
| --- | --- |
| ZA RAZDOBLJE | ROK PLAĆANJA |
| 01.01. – 31.03. | najkasnije do 15.04. |
| 01.04. – 30.06. | najkasnije do 15.07. |
| 01.07. – 30.09. | najkasnije do 15.10. |
| 01.10. – 31.12. | najkasnije do 31.12. |

Obveznici plaćanja komunalne naknade – pravne osobe, komunalnu naknadu plaćaju najkasnije do 20-og u mjesecu za protekli mjesec.

**IX. RJEŠENJE O KOMUNALNOJ NAKNADI**

Članak 14.

Rješenje o komunalnoj naknadi donosi upravno tijelo Općine Križ u čijem su djelokrugu poslovi komunalnog gospodarstva, sukladno Odluci o ustrojstvu i djelokrugu Jedinstvenog upravnog odjela Općine Križ, Pravilniku o unutarnjem redu Jedinstvenog upravnog odjela Općine Križ, ovoj Odluci i Odluci o vrijednosti boda komunalne naknade (B) u postupku pokrenutom po službenoj dužnosti.

Rješenje iz prethodnog stavka ovog članka donosi se do 31. ožujka tekuće godine, ako se Odlukom Općinskog vijeća Općine Križ mijenja vrijednost boda komunalne naknade (B) ili drugi podatak bitan za njezin izračun u odnosu na prethodnu godinu te u slučaju promjene drugih podataka bitnih za utvrđivanje obveze plaćanja komunalne naknade.

Rješenjem o komunalnoj naknadi utvrđuje se:

* iznos komunalne naknade po četvornome metru (m²) nekretnine,
* obračunska površina nekretnine,
* godišnji iznos komunalne naknade,
* mjesečni iznos komunalne naknade odnosno iznos obroka komunalne naknade ako se naknada ne plaća mjesečno i
* rok za plaćanje mjesečnog iznosa komunalne naknade odnosno iznosa obroka komunalne naknade ako se naknada ne plaća mjesečno.

Ništavo je rješenje o komunalnoj naknadi koje nema sadržaj propisan stavkom 3. ovoga članka.

Izdano rješenje o komunalnoj naknadi je trajno važeće odnosno vrijedi do donošenja novoga rješenja.

Rješenje o komunalnoj naknadi donosi se i ovršava u postupku i na način propisan zakonom kojim se uređuje opći odnos između poreznih obveznika i poreznih tijela koja primjenjuju propise o porezima i drugim javnim davanjima, ako Zakonom o komunalnom gospodarstvu nije propisano drukčije.

Protiv rješenja o komunalnoj naknadi i rješenja o njegovoj ovrsi te rješenja o obustavi postupka, može se izjaviti žalba o kojoj odlučuje upravno tijelo županije nadležno za poslove komunalnog gospodarstva.

**X. OPĆI UVJETI I RAZLOZI ZA OSLOBAĐANJE OD PLAĆANJA KOMUNALNE NAKNADE**

Članak 15.

Nekretnine važne za Općinu Križ koje se u potpunosti oslobađaju plaćanja komunalne naknade su sljedeće:

* koje su u vlasništvu i/ili ih koristi Općina Križ, mjesni odbori i koje koriste osobe odnosno subjekti kojima je osnivač i/ili vlasnik Općina Križ,
* u kojima se obavlja djelatnost javnih ustanova i trgovačkih društava u vlasništvu ili suvlasništvu Općine Križ odnosno kojih je Općina Križ član,
* koje se koriste za djelatnosti predškolskog, osnovnog i srednjeg obrazovanja,
* koje koriste udruge koje se financiraju iz proračuna Općine Križ,
* koje služe vjerskim zajednicama za obavljanje njihove vjerske i obrazovne djelatnosti,
* koje se koriste za djelatnost vatrogasnih udruga;

osim ako su navedene nekretnine dane u zakup ili na korištenje trećim osobama uz naknadu.

Članak 16.

Plaćanja komunalne naknade oslobađaju se u potpunosti obveznici komunalne naknade za stambeni prostor kako slijedi:

* obveznik koji živi sam bez prihoda ili s prihodom do/i = 300,00 eura mjesečno,
* obveznik čija primanja po članu zajedničkog kućanstva ne prelaze 200,00 eura mjesečno,
* obveznik kojem je priznato pravo na zajamčenu minimalnu naknadu sukladno propisima o socijalnoj skrbi,
* obveznici nositelji staračkog poljoprivrednog kućanstva bez drugih prihoda,
* obveznik koji je pretrpio materijalnu štetu većih razmjera uslijed požara ili prirodne nepogode (potres, poplava i slično),
* obveznik, vlasnik ili korisnik stambenog prostora zbog nesreće u obitelji - smrt uzdržavatelja obitelji ili dugotrajnog bolničkog liječenja kad ostali članovi kućanstva ne ostvaruju nikakva primanja.

U navedenim slučajevima obveznik se oslobađa plaćanja komunalne naknade za tekuću godinu.

Pod primanjima iz stavka 1. ovoga članka smatraju se: plaća iz radnog odnosa, dohodak ostvaren od obrta i slobodnih zanimanja i mirovina.

Pod staračkim poljoprivrednim kućanstvom smatra se kućanstvo bez drugih prihoda u kojem živi bračni par oboje stariji od 65 godina ili samac stariji od 65 godina, a nema nasljednike koji su ga po zakonu dužni uzdržavati.

Članak 17.

Uz zahtjev za oslobađanje od plaćanja komunalne naknade kao dokaz o ispunjavanju uvjeta za oslobađanje potrebno je priložiti slijedeću dokumentaciju:

* izjavu obveznika da živi sam ili s drugim članovima zajedničkog kućanstva,
* potvrdu poslodavca o prosječnoj mjesečnoj plaći isplaćenoj u prethodnoj godini-za člana kućanstva u radnom odnosu,
* presliku zadnjeg izdanog rješenja o porezu na dohodak porezne uprave za člana kućanstva koji ostvaruje dohodak od obrta i slobodnih zanimanja,
* obavijest o mirovinskim primanjima ili izvadak banke za prethodni mjesec za člana kućanstva umirovljenika,
* rješenje o priznavanju prava na zajamčenu minimalnu naknadu
* osobe bez prihoda-potvrdu porezne uprave,
* obveznik iznad 65. godina života koji nema drugih prihoda osim prihoda od poljoprivrede za vlastite potrebe-pisanu izjavu da ne ostvaruje druge prihode osim iz poljoprivrede,
* odgovarajući pisani dokaz o šteti većih razmjera uslijed požara i prirodne nepogode
* presliku smrtnog lista - u slučaju smrti,
* preslik povijesti bolesti - u slučaju dugotrajne bolesti.

Obveznici komunalne naknade iz stavka 1. ovoga članka mogu podnijeti zahtjev za oslobađanje komunalne naknade za tekuću godinu i dokaze iz prethodnoga stavka ovoga članka dostaviti upravnom tijelu Općine Križ u čijem su djelokrugu poslovi komunalnog gospodarstva, zaključno do 01. lipnja tekuće godine.

Ukoliko obveznik komunalne naknade ne podnese zahtjev i ne priloži dokaze u roku iz prethodnog stavka, smatrat će se da ne ispunjava uvjete za oslobađanje od plaćanja komunalne naknade.

Članak 18.

Zbog poticanja poduzetničke aktivnosti na području Općine Križ mogu se temeljem podnesenog zahtjeva osloboditi od obveze plaćanja komunalne naknade vlasnici odnosno korisnici novoizgrađenog poslovnog prostora, i to:

* za 1. godinu korištenja poslovnog prostora, mogućnost oslobađanja od plaćanja komunalne naknade u potpunosti,
* za 2. godinu korištenja poslovnog prostora, mogućnost oslobađanja od plaćanja komunalne naknade u 50% -tnom iznosu.

Članak 19.

Iznos oslobađanja od plaćanja komunalne naknade smatra se potporom male vrijednosti (*de minimis* potporom).

Iznos koji bi obveznik mogao ostvariti oslobađanjem od plaćanja komunalne naknade ne smije biti veći od iznosa 300.000,00 EUR-a (u iznos od 300.000,00 EUR-a ulaze sve potpore male vrijednosti koje je obveznik primio u godini u kojoj je podnio zahtjev za oslobađanje i u prethodne dvije godine).

Ako se u postupku donošenja rješenja o oslobađanju od plaćanja komunalne naknade utvrdi da bi iznos oslobađanja bio veći od 300.000,00 EUR-a obveznik će biti oslobođen plaćanja komunalne naknade u razmjernom dijelu (do iznosa 300.000,00 EUR-a).

Obveznik plaćanja komunalne naknade zahtjev za oslobađanje od plaćanja komunalne naknade podnosi upravnom tijelu Općine Križ u čijem su djelokrugu poslovi komunalnog gospodarstva u roku od 30 dana od dana zaprimanja rješenja o obvezi plaćanja komunalne naknade.

Obveznik plaćanja komunalne naknade zahtjevu za oslobađanje od plaćanja komunalne naknade mora priložiti:

* Izjavu o korištenim potporama male vrijednosti za potpore male vrijednosti koje je zaprimio u posljednje tri godine (godina u kojoj je podnio zahtjev za oslobađanje i prethodne dvije godine),
* uporabnu dozvolu odnosno Izjavu o danu početka korištenja nekretnine koja se koristi bez uporabne dozvole,
* te po potrebi drugu dokumentaciju koju određuje upravno tijelo.

Upravno tijelo Općine Križ u čijem su djelokrugu poslovi komunalnog gospodarstva o zahtjevu za oslobađanje od plaćanja komunalne naknade odlučuje donošenjem rješenja.

Obveznik koji ostvari pravo na oslobađanje od plaćanja komunalne naknade, a koji u poslovnom prostoru prestane obavljati djelatnost ili promjeni vrstu obavljanja djelatnosti u razdoblju za koje vrijedi oslobađanje od plaćanja komunalne naknade dužan je odmah po nastanku navedenih promjena pisanim putem obavijestiti upravno tijelo Općine Križ u čijem su djelokrugu poslovi komunalnog gospodarstva radi provođenja odgovarajućeg postupka.

Ako obveznik ne postupi u skladu s odredbom stavka 7. ovoga članka upravno tijelo će provesti odgovarajući postupak i naplatiti iznos komunalne naknade za koji je obveznik ostvario oslobađanje od plaćanja.

Članak 20.

Rješenje o oslobađanju plaćanja komunalne naknade donosi upravno tijelo Općine Križ koje donosi rješenje o komunalnoj naknadi, a prema važećem ustrojstvu i djelokrugu u vrijeme donošenja rješenja.

**XI. PRIJELAZNE I ZAVRŠNE ODREDBE**

Članak 21.

Stupanjem na snagu ove Odluke prestaje važiti Odluka o komunalnoj naknadi („Glasnik Zagrebačke županije“ br. 42/18, 29/20, 39/20 i 3/24).

Članak 22.

Ova Odluka stupa na snagu osmi dan od dana objave u  Glasniku Zagrebačke županije.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 363-03/26-01/

URBROJ: 238-16-01-26-1

Križ,

PREDSJEDNIK

OPĆINSKOG VIJEĆA OPĆINE KRIŽ:

Zlatko Hrastić

**TOČKA 5.**

**PRIJEDLOG**

Na temelju članka 113. stavka 1. Zakona o gospodarenju otpadom („Narodne novine“ br. 84/21 i 142/23), članaka 25. i 100. Statuta Općine Križ („Glasnik Zagrebačke županije“, br. 11/21, 57/23 i 25/25) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na \_\_\_\_\_ sjednici, održanoj \_\_\_\_\_\_\_\_ 2026. godine donijelo je

**ODLUKU**

**o mjerama za sprječavanje nepropisnog odbacivanja otpada**

**i mjerama za uklanjanje otpada odbačenog u okoliš na području Općine Križ**

1. OPĆE ODREDBE

Članak 1.

Ovom se Odlukom određuju mjere za sprječavanje nepropisnog odbacivanja otpada i mjere za uklanjanje otpada odbačenog u okoliš na području Općine Križ (u daljnjem tekstu: Općina).

Članak 2.

Nepropisno odbačenim otpadom, u smislu ove Odluke, smatra se otpad koji nije odložen u skladu s općim aktom Općine kojim se uređuje način pružanja javne usluge prikupljanja miješanog komunalnog otpada i biorazgradivog komunalnog otpada te usluga povezanih s javnom uslugom na području Općine, općim aktom Općine kojim se uređuje komunalni red i propisima odložen na propisan način u spremnike ili druga propisana mjesta, već je jednostavno odbačen.

Odbačenim otpadom u smislu ove Odluke smatra se osobito:

- otpad odbačen u okoliš,

- krupni (glomazni) otpad ostavljen na javnim površinama,

- opasni i građevinski otpad odbačen na javnim površinama,

- svaki otpad odbačen pored spremnika odvojenog prikupljanja otpadnog papira, metala, stakla, plastike i tekstila te krupnog (glomaznog) komunalnog otpada (na zelenim otocima).

1. MJERE ZA SPRJEČAVANJE NEPROPISNOG ODBACIVANJA OTPADA

Članak 3.

Ovom Odlukom određuju se posebne mjere sprječavanja odbacivanja otpada na lokacijama na kojima je u više navrata nepropisno odbačen otpad.

Pod mjerama za sprječavanje nepropisnog odbacivanja otpada smatra se:

- uspostava sustava za zaprimanje obavijesti o nepropisno odbačenom otpadu,

- uspostava sustava evidentiranja lokacija nepropisno odbačenog otpada na području Općine Križ,

- provođenje redovitog terenskog nadzora od strane komunalnog redara radi utvrđivanja postojanja nepropisno odbačenog otpada i poduzimanje daljnjih mjera u okviru svoje nadležnosti,

- postavljanje znakova upozorenja o zabrani odbacivanja otpada na kritičnim lokacijama na području Općine Križ gdje su u prošlosti nastajali manji divlji deponiji,

- postavljanje video nadzora na kritičnim lokacijama radi identificiranja onečišćivača,

- izobrazno - informativne aktivnosti (distribucija letaka) o načinu zbrinjavanja otpada putem davatelja javne usluge prikupljanja miješanog otpada i prikupljanja biorazgradivog komunalnog otpada,

- periodične akcije uklanjanja nepropisno odbačenog otpada na području Općine Križ.

Članak 4.

Općina Križ vodi Evidenciju lokacija onečišćenih otpadom na području Općine.

U evidenciju iz stavka 1. ovoga članka unose se podaci o lokacijama onečišćenim otpadom, količini otpada, izvršenim nadzorima komunalnog redara i drugi podaci.

Evidenciju iz stavka 1. ovoga članka vodi i kontinuirano održava komunalni redar Općine.

Članak 5.

Radi utvrđivanja postojanja odbačenog otpada provodi se nadzor od strane komunalnog redara.

Nadzor nad evidentiranim lokacijama provodi se najmanje dva puta godišnje, a na lokacijama kojima je utvrđeno učestalo odbacivanje otpada nadzor se provodi češće, u skladu s potrebama.

O izvršenom nadzoru vodi se zapisnik koji je sastavni dio Evidencije iz članka 4. stavka 1. ove Odluke.

1. MJERE ZA UKLANJANJE OTPADA ODBAČENOG U OKOLIŠ

Članak 6.

Radi provedbe mjera iz ove Odluke, komunalni redar rješenjem naređuje vlasniku, odnosno posjedniku nekretnine, ako vlasnik nije poznat, na kojem je nepropisno odložen otpad, uklanjanje tog otpada, odnosno osobi koja sukladno posebnom propisu upravlja određenim područjem (dobrom), ako je otpad odložen na tom području (dobru) ili osobi koju je zatekao da odbacuje otpad izvan lokacije gospodarenja otpadom.

Rješenjem iz stavka 1. ovoga članka određuje se: lokacija odbačenog otpada, procijenjena količina odbačenog otpada u m³ ili tonama, obveznik uklanjanja otpada te obveza uklanjanja otpada predajom ovlaštenoj osobi za gospodarenje tom vrstom otpada u roku koji ne može biti duži od šest mjeseci od dana zaprimanja rješenja.

Ako komunalni redar utvrdi postojanje opravdane sumnje da je opasni ili drugi otpad nepropisno odložen na nekretnini, a obveznik uklanjanja ne dopušta pristup radi utvrđivanja činjeničnog stanja u svezi odbačenog otpada, komunalni redar ovlašten je zatražiti nalog suda i pružanje pomoći od službenika ministarstva nadležnog za unutarnje poslove radi pristupa nekretnini u svrhu utvrđivanja činjenica.

Protiv Rješenja iz stavka 1. ovoga članka može se izjaviti žalba nadležnom upravnom tijelu. Žalba na rješenje nema odgodni učinak.

Članak 7.

Ako se obveznik uklanjanja otpada odbačenog u okoliš ne može utvrditi ili ako komunalni redar utvrdi da obveza utvrđena rješenjem iz članka 6. stavka 1. ove Odluke nije izvršena u određenom roku, Općina je dužna o svojem trošku osigurati uklanjanje tog otpada predajom ovlaštenoj osobi za gospodarenje tom vrstom otpada.

Općina ima pravo na naknadu troškova uklanjanja otpada iz stavka 1. ovoga članka od obveznika uklanjanja otpada odbačenog u okoliš, ako je obveznik poznat.

Općina Križ je dužna, sukladno zakonu, podatke utvrđene rješenjem iz članka 5. ove Odluke, unositi u mrežnu aplikaciju sustava evidentiranja lokacija odbačenog otpada u skladu s odredbama Zakona o gospodarenju otpadom (u daljnjem tekstu: Zakon).

Općinski načelnik obvezan je do 31. ožujka tekuće godine dostaviti godišnje izvješće o provedbi izobrazno-informativne aktivnosti za prethodnu godinu nadležnom ministarstvu putem mrežne aplikacije.

Ukoliko je u prethodnoj kalendarskoj godini na području Općine Križ uklonjen nepropisno odbačeni otpad suglasno ovoj Odluci, načelnik je dužan do 31. ožujka tekuće godine, za prethodnu kalendarsku godinu, podnijeti izvješće Općinskom vijeću o lokacijama i količini nepropisno odbačenog otpada i svim troškovima uklanjanja odbačenog otpada.

Članak 8.

Mjere i postupci za uklanjanje nepropisno odbačenog otpada na površinama javne namjene na području Općine Križ propisane su u skladu sa Zakonom kojim se uređuje komunalno gospodarstvo.

Članak 9.

Na lokacijama na kojima je u više navrata utvrđeno nepropisno odbacivanje otpada, provode se posebne mjere sprječavanja nepropisnog odbacivanja otpada, i to kako slijedi:

- učestala kontrola lokacija od strane komunalnog redara,

- postavljanje znakova upozorenja o zabrani odbacivanja otpada na lokacijama koje odredi komunalni redar,

- postavljanje fizičkih prepreka kojima se onemogućuje pristup na određene lokacije (rampe, barijere, ograde i slično),

- periodične akcije uklanjanja nepropisno odbačenog otpada,

- informiranje javnosti putem medija,

- postavljanje video nadzora.

Članak 10.

Sredstva za provedbu svih mjera za sprječavanje nepropisnog odbacivanja otpada i mjera za uklanjanje otpada odbačenog u okoliš osiguravaju se u Proračunu Općine Križ.

Članak 11.

U provođenju nadzora na temelju ove Odluke komunalni redar ovlašten je poduzeti radnje u suglasju sa zakonom kojim se uređuje gospodarenje otpadom i općim aktom Općine Križ kojim se uređuje komunalni red.

Članak 12.

Za sve što nije propisano ovom Odlukom primijenit će se odredbe Zakona o gospodarenju otpadom.

1. PREKRŠAJNE ODREDBE

Članak 13.

Za povredu odredaba ove Odluke primjenjuju se prekršajne odredbe propisane Zakonom o gospodarenju otpadom.

1. ZAVRŠNE ODREDBE

Članak 14.

Danom stupanja na snagu ove Odluke prestaje važiti Odluka o mjerama za sprječavanje nepropisnog odbacivanja otpada i mjerama za uklanjanje odbačenog otpada (“Glasnik Zagrebačke županije” br. 3/18).

Članak 15.

Ova Odluka stupa na snagu osmi dan od dana objave u Glasniku Zagrebačke županije.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA:

URBROJ: 238-16-01-26-

Križ, 2026.

PREDSJEDNIK OPĆINSKOG VIJEĆA

OPĆINE KRIŽ:

Zlatko Hrastić

**TOČKA 7.**

**PRIJEDLOG**

Na temelju članka 78. Zakona o koncesijama („Narodne novine“ br. 69/17 i 107/20), članka 35. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članaka 25. i 100. Statuta Općine Križ („Glasnik Zagrebačke županije“ br. 11/21, 57/23 i 25/25) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na \_\_ sjednici održanoj dana \_\_\_\_ godine donijelo je

**ODLUKu**

**o donošenju godišnjeg plana davanja koncesija**

**za 2026. godinu**

I.

Donosi se godišnji plan davanja koncesija za 2026. godinu koji se objavljuje na standardnom obrascu Ministarstva financija te isti prileži ovoj Odluci i čini njezin sastavni dio.

II.

Ova Odluka stupa na snagu osmi dan od dana objave u Glasniku Zagrebačke županije.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA:

URBROJ:

Križ,

PREDSJEDNIK OPĆINSKOG VIJEĆA

OPĆINE KRIŽ:

Zlatko Hrastić

**TOČKA 8.**

**PRIJEDLOG**

Na temelju članka 35. Zakona o lokalnoj i područnoj (regionalnoj) samoupravi ("Narodne novine" br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članaka 25. i 100. Statuta Općine Križ („Glasnik Zagrebačke županije“ br. 11/21, 57/23 i 25/25), članka 14. Pravilnika o stipendiranju učenika i studenata s područja Općine Križ („Glasnik Zagrebačke županije“ br. 31/22 i 24/23) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na 6. sjednici održanoj dana siječnja 2026. godine donijelo je

**O D L U K U**

**o dodjeli stipendija učenicima i studentima za školsku/akademsku godinu 2025./2026.**

**Članak 1.**

Sukladno provedenom Natječaju za dodjelu stipendija učenicima i studentima s područja Općine Križ za školsku/akademsku godinu 2025./2026., a temeljem Pravilnika o stipendiranju učenika i studenata s područja Općine Križ (u daljnjem tekstu: Pravilnik), primjenjujući odredbe članka 7. Pravilnika, Povjerenstvo za dodjelu stipendija, utvrdilo je Konačnu listu kandidata sukladno kojoj se dodjeljuju sljedeće stipendije učenicima i studentima za školsku/akademsku godinu 2025./2026.:

**1. STIPENDIJE PREMA KRITERIJU IZVRSNOSTI**

**1.1 UČENIČKE STIPENDIJE:**

1. TEA DEČMAN, Širinec IV. godina školovanja  
2. IVAN BULKA, Novoselec IV. godina školovanja  
3. MIA TADIĆ, Križ II. godina školovanja  
4. JAN KRZNARIĆ, Križ II. godina školovanja  
5. LUKA GORČAN, Križ IV. godina školovanja   
6. ZARA BROZ, Križ II. godina školovanja 7. MARIJA HALAČEK, Križ IV. godina školovanja  
 **1.2. STUDENTSKE STIPENDIJE:**

1. BLANKA ŠKVORC, Novoselec VI. godina školovanja
2. LEA MATKOVIĆ, Gornji Prnjarovec III. godina školovanja
3. ANA PEARL BURTON, Križ III. godina školovanja
4. IDA MATANIĆ, Obedišće III. godina školovanja
5. ANTONIJA PRANJIĆ, Johovec II. godina školovanja
6. DAVID ZAKARIĆ, Obedišće I. godina školovanja
7. NIKA CRNKOVIĆ, Križ II. godina školovanja

**2. STIPENDIJE PREMA SOCIJALNOM KRITERIJU**

* 1. **UČENIČKE STIPENDIJE:**

1. JELENA SUZANA ILIĆ, Širinec IV. godina školovanja
2. MARIA SILVANA ILIĆ, Širinec II. godina školovanja
3. FRANJO BUTIĆ, Rečica Kriška III. godina školovanja

**2.2. STUDENTSKE STIPENDIJE:**

1. IVAMARIJA MOĆAN, Rečica Kriška III. godina školovanja
2. ANA KUMPES, Okešinec II. godina školovanja
3. EMA GAŠPAROVIĆ, Križ I. godina školovanja

**3. STIPENDIJE ZA UČENIKE PRVOG RAZREDA GIMNAZIJE KRIŽ**

1. EVA KLEMPERA, Novoselec I. godina školovanja  
2. LUKA LOVREKOVIĆ, Gornji Prnjarovec I. godina školovanja

**Članak 2.**

Imenovanim učenicima iz članka 1. ove Odluke dodjeljuju se stipendije u mjesečnom iznosu od =100,00 EUR-a (slovima: jednustotinueura).

Imenovanim studentima iz članka 1. ove Odluke dodjeljuju se stipendije u mjesečnom iznosu od =200,00 EUR-a (slovima: dvijestotineeura).

Učenicima i studentima dodijeljene stipendije pripadaju 10 (deset) mjeseci tijekom školske/akademske godine.

**Članak 3.**

Ovlašćuje se Općinski načelnik Općine Križ da s imenovanima učenicima i studentima iz članaka 1. ove Odluke, zaključi Ugovore o stipendiranju, sukladno Pravilniku.

**Članak 4.**

Ova Odluka stupa na snagu danom donošenja i objaviti će se na internetskoj stranici Općine Križ

REPUBLIKA HRVATSKA  
ZAGREBAČKA ŽUPANIJA  
OPĆINA KRIŽ  
OPĆINSKO VIJEĆE

KLASA: 604-01/25-01/  
URBROJ: 238-16-01-26-  
Križ,

PREDSJEDNIK OPĆINSKOG VIJEĆA OPĆINE KRIŽ:  
Zlatko Hrastić

**TOČKA 9.**

**PRIJEDLOG**  
 Na temelju članka 35. Zakona o lokalnoj i područnoj (regionalnoj) samoupravi ("Narodne novine" br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 143. stavka 6. Zakona o odgoju i obrazovanju u osnovnoj i srednjoj školi („Narodne novine“ br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23 i 156/23), članaka 25. i 100. Statuta Općine Križ („Glasnik Zagrebačke županije“ br. 11/21, 57/23 i 25/25) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21) Općinsko vijeće Općine Križ na \_\_\_sjednici održanoj dana siječnja 2026. godine donijelo je

**ZAKLJUČAK**

**o izdvajanju novčanih sredstava za sufinanciranje Programa produženog boravka u Osnovnoj školi Milke Trnine Križ iz Proračuna Općine Križ za 2026. godinu**

I.

Općinsko vijeće Općine Križ sukladno Proračunu Općine Križ za 2026. godinu i projekcijama za 2027. i 2028. godinu, odobrava izdvajanje novčanih sredstava za sufinanciranje Programa produženog boravka u Osnovnoj školi Milke Trnine Križ (u daljnjem tekstu: Programa), iz Proračuna Općine Križ za 2026. godinu.

II.

Općina Križ isplaćivati će sredstva za sufinanciranje Programa u 12 mjesečnih obroka na račun Osnovne škole Milke Trnine Križ, po zaprimanju pisanog zahtjeva Osnovne škole, sukladno mjesečnom obračunu plaće za učitelje u Programu produženog boravka.

Novčana sredstva za sufinanciranje Programa izvršavati će se iz Proračuna Općine Križ za 2026. godinu i projekcijama za 2027. i 2028. godinu, s pozicije: R0035 381190, na račun Riznice Zagrebačke županije IBAN: HR986 2340 0091 8000 0100 6 Poziv na broj: HR26-3816-094-4245732183, kod Privredne banke Zagreb.

III.

Općinsko vijeće Općine Križ će o utrošenim sredstvima za sufinanciranje Programa produženog boravka biti izvješteno u Polugodišnjem i Godišnjem izvještaju o izvršenju Proračuna Općine Križ.

IV.

Ovaj Zaključak stupa na snagu danom donošenja i objavit će se na inertnetskoj stranici Općine Križ.

REPUBLIKA HRVATSKA  
ZAGREBAČKA ŽUPANIJA  
OPĆINA KRIŽ  
OPĆINSKO VIJEĆE

KLASA: 602-01/25-01/

URBROJ: 238-16-01-26-

Križ,

PREDSJEDNIK OPĆINSKOG VIJEĆA

OPĆINE KRIŽ:

Zlatko Hrastić

**TOČKA 10.**

**PRIJEDLOG**

Na temelju članka 35. Zakona o lokalnoj i područnoj (regionalnoj) samoupravi ("Narodne novine" br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 143. stavka 6. Zakona o odgoju i obrazovanju u osnovnoj i srednjoj školi („Narodne novine“ br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20 i 151/22, 155/23, 156/23), članaka 25. i 100. Statuta Općine Križ („Glasnik Zagrebačke županije“ br. 11/21, 57/23 i 25/25), članka 7. stavka 1. Odluke o potporama obrazovanju („Glasnik Zagrebačke županije“ br. 56/24) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na \_\_\_ sjednici održanoj dana \_\_\_\_\_2026. godine donijelo je

**ZAKLJUČAK**

**o izdvajanju novčanih sredstava za sufinanciranje smještaja i prehrane učenika srednjih škola u učeničkim domovima** **u 2026. godini**

I.

Općinsko vijeće Općine Križ sukladno Proračunu Općine Križ za 2026. godinu i projekcijama za 2027. i 2028. godinu, odobrava izdvajanje novčanih sredstava za sufinanciranje smještaja i prehrane učenika srednjih škola u učeničkim domovima u 2026. godini.

II.

Novčana sredstva za sufinanciranje smještaja i prehrane učenika srednjih škola u učeničkim domovima u 2026. godini izvršavati će se iz Proračuna Općine Križ za 2026. godinu i projekcijama za 2027. i 2028. godinu, s pozicije: R0036 372290.

Općina Križ isplaćivati će sredstva za sufinanciranje smještaja i prehrane učenika srednjih škola u učeničkim domovima u 2026. godini, sukladno mjesečnim računima učeničkih domova s kojima će na temelju podnesenih Zahtjeva za sufinanciranje smještaja i prehrane učenika srednjih škola u učeničkim domovima, sklopiti Ugovor kojim se uređuju međusobna prava i obaveze Općine Križ i učeničkog doma za pojedinu školsku godinu.

III.

Općinsko vijeće Općine Križ će o utrošenim sredstvima za sufinanciranje smještaja i prehrane učenika srednjih škola u učeničkim domovima u 2026. godini, biti informirano u polugodišnjem i godišnjem izvještaju o izvršenju Proračuna Općine Križ.

IV.  
 Ovaj Zaključak stupa na snagu danom donošenja i objaviti će se na internetskoj stranici Općine Križ.

REPUBLIKA HRVATSKA  
ZAGREBAČKA ŽUPANIJA  
OPĆINA KRIŽ  
OPĆINSKO VIJEĆE

KLASA: 602-01/25-01/06

URBROJ: 238-16-01-26-

Križ,

PREDSJEDNIK OPĆINSKOG VIJEĆA

OPĆINE KRIŽ:

Zlatko Hrastić

**TOČKA 11.**

**PRIJEDLOG**

Na temelju članka 5. i članka 10. stavka 3. Zakona o financiranju političkih aktivnosti, izborne promidžbe i referenduma („Narodne novine“ br. 29/19 i 98/19), članaka 25. i 100. Statuta Općine Križ („Glasnik Zagrebačke županije“ br. br. 11/21, 57/23 i 25/25) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na \_\_\_\_. sjednici održanoj dana . siječnja 2026. godine donijelo je

**O D L U K U**

**o raspoređivanju sredstava za redovito godišnje financiranje političkih stranaka i nezavisnih vijećnika Općinskog vijeća Općine Križ iz Proračuna Općine Križ   
za 2026. godinu**

I.

Ovom Odlukom raspoređuju se sredstva za redovito godišnje financiranje političkih stranaka i nezavisnih vijećnika Općinskog vijeća Općine Križ koja su osigurana u Proračunu Općine Križ za 2026. godinu na poziciji na poziciji R0003 381140.

II.  
 Pravo na redovito godišnje financiranje iz sredstava Proračuna Općine Križ imaju političke stranke i nezavisni vijećnici Općinskog vijeća Općine Križ koji su prema konačnim rezultatima izbora dobili mjesto člana Općinskog vijeća u Općinskom vijeću Općine Križ.

Konačne rezultate izbora članova Općinskog vijeća Općine Križ provedenih 18. svibnja 2025. godine, Općinsko izborno povjerenstvo Općine Križ utvrdilo i objavilo dana 22. svibnja 2025. godine (KLASA: 012-02/25-01/01 URBROJ: 238-16-25-268).

III.

**Za svakog člana Općinskog vijeća utvrđuje se isti, godišnji iznos sredstava za redovito godišnje financiranje i to po =280,00 EUR-a (slovima: dvjestoosamdeseteura).**

Podzastupljenost spola postoji ukoliko je zastupljenost jednog spola u Općinskom vijeću manja od 40% sukladno članku 9. Zakona o financiranju političkih aktivnosti, izborne promidžbe i referenduma. Za svakog izabranog člana Općinskog vijeća Općine Križ podzastupljenog spola, političkim strankama odnosno nezavisnim vijećnicima pripada i pravo na naknadu u visini od 10% iznosa predviđenog po svakom članu Općinskog vijeća Općine Križ. Općinsko vijeće Općine Križ ima 13 članova, od čega su 7 žena (53,85%) i 6 muškaraca (46,15%) te se utvrđuje da u sastavu članova Općinskog vijeća ne postoji podzastupljeni spol.

IV.

Raspoređena sredstva doznačuju se na središnji račun političke stranke, odnosno poseban račun nezavisnih vijećnika za redovito godišnje financiranje svoje djelatnosti, tromjesečno u jednakim iznosima i to:

* za svakog pojedinog člana Općinskog vijeća iznos od **=70,00 EUR-a (slovima: sedamdeseteura),** razmjerno broju dobivenih mjesta odnosno članova Općinskog vijeća Općine Križ prema konačnim rezultatima izbora,

|  |  |  |  |  |  |  |
| --- | --- | --- | --- | --- | --- | --- |
| **Rbr.** | **Naziv političke stranke i nezavisnog vijećnika** | **Broj  vijećnika** | **M** | **Ž** | **Tromjesečni iznos** sredstava u EUR-ima po članu političke stranke ili nezavisnom vijećniku Općinskog vijeća Općine Križ | **Godišnji iznos**  sredstava u EUR-ima po članu političke stranke ili nezavisnom vijećniku Općinskog vijeća Općine Križ |
| **1.** | Marko Magdić - nezavisna lista – Marko Magdić NL | 4 | 2 | 2 | 280,00 | 1.120,00 |
| **2.** | Hrvatska demokratska zajednica - HDZ | 5 | 3 | 2 | 350,00 | 1.400,00 |
| **3.** | Socijaldemokratska partija Hrvatske - SDP | 1 | - | 1 | 70,00 | 280,00 |
| **4.** | Kandidacijska lista grupe birača, Romeo Hat – nositelj kandidacijske liste | 2 | 1 | 1 | 140,00 | 560,00 |
| **5.** | Kandidacijska lista grupe birača, Robert Magdić– nositelj kandidacijske liste | 1 | - | 1 | *-dostavljena pisana izjava o odricanju prava na redovito godišnje financiranje iz proračuna Općine Križ u skladu s člankom 8. Zakona o financiranju političkih aktivnosti, izborne promidžbe i referenduma („Narodne novine“ br. 29/19 i 98/19),* | |
| **UKUPNO** | | 13 | 7 | 6 |  | **=3.360,00 EUR-a** |

V.

Ako se početak ili završetak mandata ne poklapaju s početkom ili završetkom tromjesečja, u tom se tromjesečju isplaćuje iznos razmjeran broju dana trajanja mandata.

VI.

Za provedbu ove Odluke zadužuje se Jedinstveni upravni odjel Općine Križ.

VII.

Ova Odluka stupa na snagu osmi dan od dana objave u Glasniku Zagrebačke županije.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 402-01/26-01/

URBROJ: 238-16-01-26-1

Križ, 2026.

PREDSJEDNIK

OPĆINSKOG VIJEĆA OPĆINE KRIŽ:  
 Zlatko Hrastić

**TOČKA 12.**

**PRIJEDLOG**

Na temelju članaka 25. i 100. Statuta Općine Križ („Glasnik Zagrebačke županije“ br. 11/21, 57/23 i 25/25) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21) Općinsko vijeće Općine Križ na sjednici održanoj dana 2026. godine donijelo je

**O D L U K U**

**o kratkoročnom zaduživanju Općine Križ**

**kod Privredne banke Zagreb d.d. Zagreb**

Članak 1.

Općinsko vijeće Općine Križ odobrava kratkoročno zaduživanje Općine Križ uzimanjem kratkoročnog kredita - prekoračenje po poslovnom računu za redovno poslovanje Općine Križ u iznosu 400.000,00 EUR-a (slovima: četristotisućaeura) kod Privredne banke Zagreb d.d. Zagreb.

Članak 2.

Kratkoročni kredit iz članka 1. ove Odluke odobrava se uz slijedeće uvjete :

|  |  |
| --- | --- |
| Iznos i valuta kredita | 400.000,00 EUR |
| Namjena posla | prekoračenje po poslovnom računu – kratkoročno |
| Rok i način korištenja | Sukcesivno temeljem zahtjeva  Rok korištenja: 12 mjeseci od sklapanja ugovora o kreditu |
| Rok otplate | do 12 mjeaseci |
| Način vraćanja | Sukcesivno |
| Kamatna stopa | 1M EURB + 1,04 p.p., godišnje, promjenjiva (trenutno 3,00%)  Kamata se obračunava i naplaćuje u EUR, dospijeva mjesečno. |
| Naknada banke :   * -za obradu zahtjeva   - za rezervaciju sredstava | 0,60%, jednokratno, minimalno 132,72 EUR-a  -0,15%, tromjesečno unaprijed, minimalno 132,72 EUR-a |
| Instrumenti osiguranja | * 1 zadužnica |
| Dodatni uvjeti | Uvjet za ugovaranje i korištenje kredita:   * Suglasnost Općinskog vijeća o predmetnom zaduženju i izdavanju instrumenata osiguranja kredita |

Članak 3.

Kratkoročni kredit će se koristiti za održavanje tekuće likvidnosti.

Članak 4.

Ovlašćuje se Općinski načelnik Općine Križ da zaključi ugovor o kratkoročnom zaduživanju s Privrednom bankom Zagreb d.d. Zagreb.

Članak 5.

Ova Odluka stupa na snagu danom donošenja i objaviti će se na internetskoj stranici Općine Križ.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 450-01/25-01/05

URBROJ: 238-16-01-26-

Križ, 2026. PREDSJEDNIK OPĆINSKOG VIJEĆA

OPĆINE KRIŽ:

Zlatko Hrastić

**TOČKA 14.**

**PRIJEDLOG**

Na temelju članaka 35. i 48. stavka 3. Zakona o lokalnoj i područnoj (regionalnoj) samoupravi ("Narodne novine" br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članaka 25. i 100. Statuta Općine Križ („Glasnik Zagrebačke županije“ br. 11/21, 57/23 i 25/25) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21) Općinsko vijeće Općine Križ na \_\_ sjednici održanoj dana \_\_\_\_2026. godine, donijelo je

**ODLUKU**

**o izdvajanju novčanih sredstava za naknadu za pruženu energetsku uslugu**

I.

Općinsko vijeće Općine Križ odobrava izdvajanje novčanih sredstavaiz Proračuna Općine Križ za 2026. godinu i projekcija za 2027. i 2028. godinu u iznosu od =50.832,84 EUR-a (slovima: pedesettisućaosamstotridesetdvaeuraosamdesetčetiricenta) za plaćanje naknade za pruženu energetsku usluge, s pozicije R0095 – 323980 naknada za energetsku uslugu.

II.

Ukupan iznos novčanih sredstava iz točke I. ove Odluke Općina Križ uplaćivati će na IBAN trgovačkog društva Experta Grupa d.o.o., Požega, HR0823600001102520947 u mjesečnim iznosima, a temeljem zaprimljenih računa.

III.

Ova Odluka stupa na snagu danom donošenja i objaviti će se na internetskoj stranici Općine Križ.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA:

URBROJ:

Križ, PREDSJEDNIK

OPĆINSKOG VIJEĆA OPĆINE KRIŽ:

Zlatko Hrastić